JohanHeinsen/ENO huggingface dataset:
Viborger Samler, 1844-01-27
Alle og Enhver, som maatte have noget at fordre i Stervboet efter afdøde Fæstegaardmand i Freilev Bye under Restrup Gods i Aalborg Amt, Jens Jensen Kraas og hans kort forud afdøde Hustrue, Maren Christensdatter Malli, indkaldes herved ifølge Placaten af 26de October 1792, med 12 Ugers Varsel, til, forinden saadan Tids Forløb, for mig, som committeret Skifteforvalter paa bemeldte Gods, at anmelde og beviisliggjøre deres Fordringer. Restrup pr. Aalborg, den 18de Januar 1844. Hvilson.
Viborger Samler, 1844-01-27
Jndkomne Gaver. til Red. til de forulykkede Fiskeres Efterladte i Blaavand, Oxby og Vandflod Sogne: Ved Provst Stockholm indsamlet: Af Levring Sogn 5 Rbd. - Mk. 4 s. Hørup Sogn . . . . . 1 Tidligere indkommen . . 102 – 3 – 1 – Jalt 100 Rbd. 5 Mk. 1s.
Viborger Samler, 1844-01-29
No. 16. 72 Aarg.
Viborger Samler, 1844-01-29
Kongelig allernaadigst privilegeret Fiborg Stifts-Tidende. Forsendes med Brevposten i Danmark og Hertugdommerne.
Viborger Samler, 1844-01-29
Cantonassantskassessoreraarsaansaae saadan Hesser. Mandagen den 29de Januar 1844. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-01-29
Nyeste Postefterretninger. Storbritannien og Jrland. Begyndelsen af Processen imod O'Connell er i Jrland betegnet ved en stor Tilvært i Repealrenten, der for den sidste Uge udgjorde over 900 Lstl.
Viborger Samler, 1844-01-29
Efter de seneste Efterretninger fra New-York har erAtchinson indbragt i Repræsentanternes Huus en Bill angaaende Coloniseringen af Oregongebetet. J Billen andra ges der paa Anlæggelsen af en Linie Blokhuse, og en Sum af 100,000 Dollars til dette og flere andre Colonisationsforsøg. J denne Bill indskrænkes Oregongebe tet til det imellem 42 og 54 40 N. B. liggende Land imellem the Rocke Mountains og det stille Hav. Efter Morn. Herald vil den nye engelske Gesandt ved de forenede nordamericanske Fristater erholde de fornødne Fuldmagter til at bevirke en Overeenskomst imellem Fristaterne og Storbritannien angaaende Udjævningen af Spørgsmaalet om Oregongebetet.
Viborger Samler, 1844-01-29
En i the Times indrykket Skrivelse fra Constantinopel indeholder den sandsynligviis overdrevne Meddelelse at hele den femte, i og omkring Odessa stationerede, Division af den russiske Hær har erholdt befaling til at marschere snarest muligt til Caucasus. En saa pludselig Bevægelse, der skal foretages i den nuværende barske Aarstid, kan kun tjene til at stadfæste den til Constantinopel indløbne Efterretning om de store Nederlag, som den berømte Schamyl har bibragt Russerne i Dagbestan. Schampl. skal have stormet 8 russiske Forter og nedsablet deres Besætninger. Hele Detaschementer af russiske Soldater vare afskaarne, og to gamle russiske Regimenter nedsablede. Meget Artillerie er faldet i Seierherrernes Hænder. Hele den russiske Linie i Georgien og Daghestan truedes. Den russiske Krigsmagt i Cancasus skal udgjøre 138 Batailloner Jnfanterie og 23 Regimenter Cavallerie; denne imposante Styrke skal endnu forøges med den femte Division.
Viborger Samler, 1844-01-29
Lord Morpeth, et af Medlemmerne af Wigministeriet, der i længere Tid har holdt sig fjern fra al Deeltagelse i det offentlige Liv, vil indfinde sig i en stor Forsamling, som i West-Riding (Yorkshire) skal afholdes af Tilhængere af det fri Handelsystem. Som Medlem af Whig cabinettet har han udtalt sig for en fast Korntold. Antikornlovleaguens indsamlede Fond udgjør allerede 60,000 Lstl., og Subscriptionen er endnu ikke aabnet i Hovedstaden.
Viborger Samler, 1844-01-29
J O'Connells Proces afhørtes den 18de (Vidneforhørets første Dag) kun tre Vidner, hvoriblandt Hovedvidne, Hughes. Regjeringens Vidner skulle udgjøre omtrent 30; men et langt større Antal Vidner fæmstilles af de Anklagede.
Viborger Samler, 1844-01-29
Frankerig. Paris, d. 21 Jan. Kammeret har antaget de tre første Paragrapher af Adressecommissionens Udkast til Takadressen, Forholdet med England blev stærkt angrebe af Ducos og Billault. Naar et Øefolk, sagde Ducos vil gjøre Jorden i commerciel og politisk Henseende afhængigt af sig, naar det tragter efter Overherredømmes til Søes, naar det foruroliges af Repeal, fortæres af Pauperismus, trues med at opsluges af dets Statsgields frygtelige Gab: da behøver et saadant Folk vistnok Rolighed fra Continentets Side, da er det et saadant Folk vistnok meget magtpaaliggende at erholde den første Continentalmagts Venskab. Guizot roste Billaults klare Foredrag og søgte at forsvare Ministeriets Politik. Efter Thiers Forslag udsattes den yderligere Discussion til den 22de. Valget af Ch. Lafitte som Deputeret for Staden Louviers er annulleret af de Deputeredes Kammer. Den Deputerede Grandien modsatte sig Valgets Vexification, idet han paastod, at uhørte Kjendsgierninger havde fundet Sted ved Valget. Han oplæste en Mængde Breve, hvoraf det fremlyste, at hiint Valg var at ansee som en Overeenskomst imellem flere Partier, som et Resultat af en Handelsforbindelse, og at det kun var kommet istand ved de af Ch. La sitte afgivne Løfter med Hensyn til Jernbanen ved Lonviers. Kammeret viste stor Forbittrelse; Ch. Lafitte selv forlangte Undersøgelse. Man protesterede i de stærkeste Udraab imod Valget; Præsidenten ringede forgjeves med Klokken; Tumulten var grændseløs. Nogle forlangte Undersøgelse; Andre Cassation af Valget, der annulleredes ved den endelige Afstemning.
Viborger Samler, 1844-01-29
J de Deputeredes Kammer taltes meget om Sammen sættelsen af et nyt Ministerium, dersom Billaults Amendement antages af Kammeret. Som ny Conseilspræsiden, nævnes Grev Mole, og som tiltrædende Ministre: Billault, Dusaure, H. Passy, Marschal Valer og Gouin.
Viborger Samler, 1844-01-29
Til Minde om Ludvig den Sextendes Dødsdag læstes den 21de Jan. Messer i alle Kirkerne i Paris.
Viborger Samler, 1844-01-29
Spanien. De nye Valg ere endte i Staden og Provindsen Madrid; Progressisterne have seiret. Det herover meget misfornøiede Ministerium skal være tilbøieligt til snarere at ophæve end sammenkalde paa ny de prorogerede Cortes. Der siges, at Dronningens hele Tjeneste personale (Servihumbre,) skal afskediges. Nogle ville begrunde denne Efterretning derpaa, at hiint Personale ene bestaar af Olozagas og Arguelles's Creaturer; Andre formene, at det er fiendtlig sindet imod Erregentindedronningen.
Viborger Samler, 1844-01-29
Grækenland. Under 11te Jan, meldes fra den russiske Grændse, at det russiske Cabinet har, ifølge tilforladelige Efterretninger fra St. Petersborg, definitive tiltraadt Londoner-Conferentsbeslutningerne i det græske Anliggende. Jfølge denne Beslutning erkjender Rusland Revolutionen af 15de Septbr.; men tillige vedtages, at den nye Constitution maa være baseret paa monarchiske Grundsætninger; at de kongelige Prærogationer maae erholde den størst mulige Udstrækning; at Thronfølgen, saaledes som besluttet er i den første constitutions=Act, skal forblive i det nuværende Dynastie; og at Titlen af Konge af Grækenland, skal bibeholdes og ikke ombyttes med den nyere Titel af de Grækers Konge, en Titel, som Bruushovederne foretrække. De øvrige Betingelser ere mindre væsentlige.
Viborger Samler, 1844-01-29
Tyrkiet. Fra Constantinopel meldes, at Ferik Yawer Pascha (Adm. Walker) er afsat fra sin Charge som Vireadmiral, og at der endog ved to tyrkiske Officerer er affordret ham hans store Decoration. Admiralen vægrede sig ved at udlevere denne, erklærende, at han kun vilde overlevere den til Storherren selv. Walker er engelsk Fregatcapitain, der, ifølge Portens Forlangende i sin Tid erholdt Tilladelse til at træde i den tyrkiske Marine. J det syriske Felttog anførte han den tyrkiske Flaade, og udmærkede sig ved flere Leiligheder. Denne pludselige Afsættelse har i høi Grad forbittret det engelske Gesandtskab, navnligen Sir Strafford Canning, der antager at England er compromitteret ved dette paafaldende Skridt. Tyrkerne undskylde sig med Nødvendigheden af at indføre Besparinger, og Walker havde en maanedlig Gage af 20000 mrkiske Piastre. Det er imidlertid rimeligere at antage, at Walker, der laa i Uenighed med den udulige Storadmiral, Halil Pascha, Sultanens Svoger, er styrtet af denne Jntriguant, som frygtede for at Walker holdt et for vaagent Øie med ham.
Viborger Samler, 1844-01-29
Hamborg, den 26de Jan. Londonerposten af 22de Jan. er med Dampskibet ankommen i Morges Kl. 9 1/2 til Curhaven, og da Elben er fuld af Driviis, befordres den landvært hertil.
Viborger Samler, 1844-01-29
J Stockholm har følgende Mord vakt megen Sensation, Løverdag Aften den 13de Ds. blev Kammerjunker Lagerträhle funden liggende paa Nya Kungholmbroen, med forslaaet Hoved. Han blev af en Forbikjørende bragt til Hospitalet, hvor han døde efter nogle Timers Forløb. Den Myrdede var en Søn af Admiral, Friherre Lagersträhle. Der er udsat en Belønning af 200 Rbd. Bco. til Den, som kan opdage Gierningsmanden.
Viborger Samler, 1844-01-29
Jndenlandske Efterretninger.
Viborger Samler, 1844-01-29
Kjøbenhavn. Under 21de d. M. har Hs. Maj. allernaadigst tilladt Hs. Excell. Geheimeconferentsraad Overpræsident Greve Blücher-Altona at modtage den ham af Staden Hamborg tildeelte Æresborgerret.
Viborger Samler, 1844-01-29
Jfølge allerhøieste Bestemmelse af 29de Decbr. skulle De, som herefter underkaste sig den lægevidenskabelige Examen, være forpligtede il at løse det foreskrevne Testimonium publicum ved Ansættelse i hvilketsomhelst Kongeligt Embede ligesaavel som de, der underkaste sig nogen af de andre Embedsexamina ved Universitetet, og efter de samme Regler, som for disse ere gieldende. Under 17de f. M. har Hs. Maj. Kongen allernaadigst tilladt de Officerer og øvrige Besætning, der vare stationerede paa Vagtskibet ved Altona under Hamborgs Brandi Mai Maaned 1842, at modtage de af det hamborgske Senat for dem bestemte Medailler og Patenter, samt at anlægge og bære Medaillerne.
Viborger Samler, 1844-01-29
Theologisk Embedsexamen. Tirsdagen den 23de Januar: C. J C. Caroe og F. Bruun, begge Handilland. Een forlod Examen. Onsdagen den 24de Jan. Salto, Carl Emil, Laudabilis; Rybsahm, Johan Daniel Ludvig, Haud, illand. Een Immaturis. Torsdagen den 25de Jan. Schaltz, M. C., Haud, illand., Nielsen, C. P. S., Hand. ill. Sundbye, C. P., Haud. illand.
Viborger Samler, 1844-01-29
Den forenede Lægeeramen. F. W. ProschLaudabilis. Formedelst Sygdom under Examen sidste Efteraar har han ifølge Tilladelse senere fuldendt samme.
Viborger Samler, 1844-01-29
Den af Alle høit agtede Conferentsraad T. Kongslew, Storkors af Dannebrog og Dannebrogsmand, er i en Alder af 69 Aar afgaaet ved Døden i Tirsdags Aftes. (Bl. Td.)"Den Frisindede indeholder en interessant Artikel om erklærede Favoritinder af del danske Kongehuus, hvoraf vi her uddrage Følgende: "Frederik III havde med Margrethe Pappern (Baronesse af Løvendal) en Søn, Frederik Ulrik Greve af Gyldenløve, i sin Tid Vicekonge i Norge. Denne Slægt uddøde med Maltheserridderen, dansk Oberstlieutenant, Kammerherre Løvendal, hvis naturlige Børn føre Navnet: Løvenson. Christian havde med Frøken Moth (Grevinde af Samsø) to Sønner. Hertil stammer Familien Danneskjold-Samse. Frederik 17. første Favorite var Charlotte Schindel (Grevinde Vieregg), Datter af en Tydsker, som indrettede Kunstakademiet og efterlod Kone og Børn i Fattigdom. Af Godserne Næsbyholm og Bavelse blev der for bemeldte Grevinde oprettet et Grevskab: Frederiksholm, som kostede 1 Tønde Guld. Men kort efter faldt hun i Unaade, formedelst en opdaget Forstaaelse mellem hende og en Gen. Bülow, hvem hun maatte lade sig vie til, og derpaa med ham forlade Landet. Hun døde i usle Omstændigheder. Fra Frederik naturlige Børn nedstamme Familierne d'Origny og Glass-Meulengracht."
Viborger Samler, 1844-01-29
Det var i Onsdags en trist, taagefuld Aften, paa hvilken baade Fædrelandet, og Kjøbenhavnsposten igjen mishagede Justitsr. Reiersen i den Grad, at han lod sætte sit beslaalæggende Embedssegl paa begge Blades hele Oplag, under hvilket de nu, som saa mange foregaaende Nummere, maae oppebie Afgjørelsen af deres nærmere Skjæbne ved det kongelige danske Cancelli. Hvad der for vort Vedkommende har foranlediget denne nye Beslaglæggelse, kunne vi som sædvanligt ingen bestemt Mening have om Jndholdet bestod af en længere Artikel, hvori der, under Overskrift: et Tilbageblik, reflecteredes over, hvad der er skeet og ikke skeet i Aaret 1843, dernæst et Par smaa Nyheder angaaende Ostindien, det slesvigholst. Landesbankproject og Conferentsr. Kongslews Død, tilligemed endeel Miscellanca osv. Saafremt det iøvrigt skulde være een af bemeldte smaae Nyheder, der har været den vistnok ubevidste Anledning, saa haabe vi, at Vedkommende ville indsee, at der kun ved en ufrivillig Trykfeil er kommet et Nul formange i den angivne Sum, idet der staaer, en Million Rupier eller omtrent 8,600,000 Rbd., i Stedet for, omtrent 860,000 Rbd. (Kbhp.
Viborger Samler, 1844-01-29
Om kort Tid vil Cand. Orla Lehmann udføre sin Prøve=Procedure for Høiesteret. Han er nemlig af Cancelliet bleven beordret til som Actor at udføre Sagen mod P. Jander og Niels Rasmussen, Begge tiltalte for Tyveri, og hvoraf den Første er ved Landsoverretsdom bleven idømt 8 Aars Tugthuusarbeide, og den Sidste frifunden for videre Tiltale. Som Defensorer i denne Sag ere beskikkede Justitsraad Liebenberg og Advocat Buntzen. Ligeledes er Lehmann beordret til at være Defensor for Jørgen Nellemann, der er tiltalt for Røveri, men ved Landsoverretsdom er frifunden for Actors videre Tiltale. J den private Sag, han dertil har valgt sig, vil han komme til at optræde imod den bekjendte Forpagter Maribo, der personlig fører sine Sager for Høiesteret. (Ah. A.)
Viborger Samler, 1844-01-29
Borgerrepræsentantvalgene for Kjøbenhavn (af 7 Repræs. og 4 Suppleanter) skulle foregaae den 30te ds.
Viborger Samler, 1844-01-29
Der er kommet Efterretninger hertil fra de Danske, der for et par Aar siden nedsatte sig paa Øen BaliØsten for Java. Regjeringen har besluttet, at det Skib, der skal overføre Gouverneuren i Tranquebar til China, ogsaa underveis skal besøge Balli. Det for nogen Tid siden her circulerende Rygte om, at de danske Besiddelser, paa Coromandelkysten allerede skulde være afhændede til Englænderne, har ikke forholdt sig rigtigt. (Kbhpst.)
Viborger Samler, 1844-01-29
Efter Forlydende skal man i denne Tid i Omegnen af Frederiksborg have opdaget en Tyvebande, som i en Skov havde bygget sig et underjordisk Tilflugtsted, hvor de havde henbragt en Mængde Tyvekoster. Den sidstfaldne Snee skal have bragt nogle Skovbetjente paa Sporet. Man vil vide, at flere af Tyvene ere paagrebne. (Hls. A.)
Viborger Samler, 1844-01-29
Nakskov, den 16de Januar. Jgaar tildrog sig den sørgelige Begivenhed, at en Sømand, omtrent 18 Aar gammel, Søn af en Enke, druknede her i Fjorden. Han havde været ude at stange Aal paa Jsen, og da han gik tilbage slap han igjennem paa omtrent 2 Favne Vands Dybde. Da ingen Mennesker vare i Nærheden, blev han et Offer for det vaade Element. Samme Dag plumpede en anden Sømand ogsaa gjennem Jsen paa Fjorden, paa et Sted, hvor der ligeledes var omtrent 2 Favne Vands Dybde, men dette Uheld observeredes af Lodsen Poul Veile, som havde Aandsnærværelse nok til med egen Livsfare at frelse den vistnok ellers Forulykkede. (Loll. Post.)¬
Viborger Samler, 1844-01-29
J Odense have Koppetilfælde viist sig, men hidtil med en yderst mild Charakteer.
Viborger Samler, 1844-01-29
Ifølge Flensborger Zeitung er en agtet Borger og Familiefader i Husum omkommen ved at gaae over en tilfrossen Mølledam, hvor Jsen pludselig brast under ham.
Viborger Samler, 1844-01-29
Efterat det under de af const. Politirets=Assesser Brun optagne Forhører betræffende Mordene paa Parcellist Niels Jørgensen af Eibe, dennes Kone og Barn var blevet oplyst, at endeel Personer, navnlig fra Horns Herred, havde gjort sig skyldige i en Mængde Tyverier og andre Forbrydelser, blev der, da de yderligere Forhører i denne Anledning vare sluttede, nedsat en Commission, bestaaende af Justitsraad, Landsoverretsassessor Mollerup og constitueret Politiretsassessor Brun til at paakiende Sagen. Under 9de Novbr. f. A. er der af Commissionen afsagt Dom, hvorved af 43 Tiltalte 2 ere frifundne for videre Tiltale, 16, af hvilke 8 tidligere have været criminaliter dømte, ere tilfundne Straf af offentlig Arbeide fra 16 til 1 Aar, 2 ere idømte Bøder og de øvrige Tiltalte Straf af Fængsel paa Vand og Brød, simpel Fængsel paa sædvanlig Fangekost eller Fængsel. Af de Domfældte have 9 forlangt Dommen appelleret til Høiesteret, hvortil den nu er indanket, hvorimod Dommen forøvrigt er beordret exeqveret. (Bl. Td.)
Viborger Samler, 1844-01-29
Fra Nordslesvig skrives i Fædrel." Jagtkrigen bliver stedse hedere. J Julen er det i Fieldstrup Sogn kommen til alvorlige Haandgribeligheder mellem trende Bønder paa den ene og Skovrider Skrøder, hans Søn og Secretair Behrens paa den anden Side. Bønderne slap bort, og der blev ikke skudt efter dem, som efter Bataillen med F. Mogensen. Dagen efter bleve de arresterede. Hvad Dom de ville faae, er man meget spændt paa, eftersom Jægeren Skrøder, som havde skudt F. Mogensen i Baggen, slap med 14 Dage Stuearrest."¬
Viborger Samler, 1844-01-29
J Jetsmark Sogn i Vendsyssel er i disse Dage hos Gaardmand Erik Chr. Sigsgaard slagtet et Sviin, der holdt den usædvanligt Vægt af 478 Pund. Holstebroe. Sielden bliver en Mands Død saa almindelig beklaget, som den fornylig heri Byen afdøde Districtslæge Jensens. Et Beviis herpaa var det store Følge som ledsagede ham til hans sidste Hvilested, skjøndt Jngen vare indbudne, paa Grund af Døds-Sygdommens Natur, og det var ikke hans Omgangsvenner alene som fulgte, nei, selv den mindste Borger, som kun havde havt lidet personligt Bekjendtskab til den Afdøde, som der aldrig var givet ham Leilighed til at lade føle sin Omhu for den Lidende; hvem han ei blot, naar Armod havde taget Hjem i hans Bolig, uden at giøre Fordring paa Andet end hans Tak, meddeelte gode Raad, men endog undertiden hialp med hvad han manglede for at kunde kjøbe Medicamenterne, - følte Trang til, paa denne Maade at vise sin Agtelse for ham. Den Plads som Følget lod ubesat i den smukt decorerede og oplyste Kirke – hvor Liget blev baaret ind af Borgere – blev optaget af Andre, isærdeleshed af det Kjøn som efter Skik og Brug sjelden pleier at indfinde sig ved en saadan Leilighed; Alle vare begierlige efter at høre de skjønne Ord man ventede, og som man blev opbygget ved af Hr. Provst Gad. Efter at unge Damer havde bekrandset Kisten under Præludium fra Orgelet udbares det forkrænkelige Legeme af Kirken af flere af Byens unge Mennesker og blev derefter nedsænket i Jorden; men Aanden var alt indgaaet til en uskatteerlig Sallighed, saa vist som den Gode kan haabe til et evigt Liv. Hans Minde vil længe leve i Byen og i Hytten paa Landet; Enhver erkjender hvad hans efterladte Nærmeste have tabt, og bede den Almægtige være dem den Støtte, de nu savne i den kjere Bort(Meddeelt.) dragne.
Viborger Samler, 1844-01-29
Viborg. Den nye Tilbygning til Straffeanstalten, her i Byen har allerede ikke afgivet nogen god Prøve paa Soliditet; thi ved at brække et Hull igjennem Muren have tvende Fanger, hvoriblandt Hans Nielsen Eie, der afvigte Aar den 11te Febr., brød ud tilligemed en anden Fange, men senere paagrebes paa Landeveien imellem Horsens og Veile, igaar først paa Aftenen skaffet sig Frihed; men bleve heldigviis allerede imorges igjen indbragte hertil af nogle Bønder fra Landsbyen Weirum, 1 Miil herfra, hvor de vare blevne paagrebne.
Viborger Samler, 1844-01-29
Udnævnelser. Under 19de d. M. har Hs. Maj. allern, beskikket Huusfoged i Flensborg Amt, A. C. Rosambo, til Huusfoged i Cismar Amt. Under f. D. har Hs. Majestæt allern, beskikket Rector ved den lærde Skole i Husum Dr. J F. P. Bendixen til 2den Lærer og Dr. philos. F. Brandis til 4de Lærer ved Gymnasiet i Altona og derhos forundt Førstnævnte Titel af Professor. Under 22de f. M. ere Auditeur og Regnskabsfører ved 3die Dragonregiment, Capitain H. C. Glahn. Auditeur og Regnskabsfører ved 3die Jægercorps, Capitain M. O. d'Origny og Auditeur ved 1ste Jnfanteri-Brigade Licent. juris C. C. Hall allern. forundte Characteer som Overauditeurer. Under 23de d. M. har Hs. Majestæt allernaadigst beskikket Sognepræst for Sahl og Eising Menigheder i Ribe Stift O. Wiedemann til Sognepræst for Eheltoft og Draaby Menigheder i Aarhuus Stift. Under f. D. har Hs. Majestæt allernaadigst udnævnt Cancellieraad, Borgemester og Byfoged i Fredericia, J. Rahbek, til virkelig Justitsraad.
Viborger Samler, 1844-01-29
Ledigt Embede. Et Told- og Consumtions Overbetjent Embede i Helsingør, Gage 1400 Rbd. aarlig.
Viborger Samler, 1844-01-29
Handels= og Skibs=Efterretninger. Hamborg-Altona=Qvægmarked. Den 22de Januar vare 449 Stkr. stort Hornqvæg paa Markedet; deraf solgtes 333 Stkr.
Viborger Samler, 1844-01-29
Hamborg, den 26de Januar. Hvede kan kun sælges til billigere Priser; Omsætningen er ubetydelig: Rug søges mere, og flere Partier ere solgte til den fulde forrige Priis, for Bog kunde ikke erholdes de i forrige Uge betalte Priser, da de sidste Beretninger angaaende denne Artikel fra England var flau. Havre søges noget mere. Raps sælges 2 a 3 Rthlr. billigere.
Viborger Samler, 1844-01-29
Kieler-Omslag. Forretningsgangen ved dette Aars Omslag har, hedder det i Alt. Merc i en Skrivelse fra Kiel af 22de Jan., ikke givet Anledning til vigtige Bemærkninger. At der ikke var Tale om Pengemangel beviser allerede den usædvanlig hurtige Omsætning, som tillod de fleste Fremmede allerede at reise herfra den 15de. En særdeles betydelig Overflødighed af Penge har der dog ligesaa lidt været; thi om ogsaa enkelte store Capitalister maaskee kun med Møie og mod lave Renter fik deres store Capitaler anbragte, en Commune skal endog have negocieret en betydelig Capital til 2 1/2 pCt. Renter), saa kan man dog ikke derefter i Almindelighed bedømme Omslaget, og man kan godt paastaae, at Rentefoden i Gjennemsnit har viist sig at være for adelige Hypotheker 313 ½, for Stædernes og Bøndernes derimod 4 pCt.
Viborger Samler, 1844-01-29
Det adelige Gods Düttebul er solgt til Hr. Louis v. Buchwald for 59,000 Rdl. Courant. (Fl 3.)
Viborger Samler, 1844-01-29
Kjøbenhavn, den 25de Januar. J disse Dage var endelig Omsætningen i Rug mere levende, flere Partier, af modtage i Provindserne, bleve solgte til 4 Rbd. pr. Tde. af 122 A. hollandsk Vægt. J Handelen med Bya var det mere stille; Salget bestod kun i et Parti af 112 As Vægt, som blev betalt med 4 1/2 Rbd. pr. Tde. Den engelske Post bringer i Dag, paa Grund af den meget store Tilførsel, 12 s. pr. Otr. lavere Priis paa Byg. (Hdt.)
Viborger Samler, 1844-01-29
Flaaden bestaaer nu af 5 Linieskibe paa 84 og 1 paa 66 Kanoner; af 8 Fregatter, nemlig 2 paa 48, 4 paa 46 og 2 paa 40 Kanoner; af 4 Corvetter paa 20 a 26 Kanoner; af 4 Brigger paa 12 a 16 Kanoner; af 3 Skonnerter og 3 Cuttere, desuden 3 Dampskibe paa 200, 80 og 40 Hestes. Kraft, og endelig af en Ro=Flotille af 81 Kanonchalupper.
Viborger Samler, 1844-01-29
Paa Stadelen ligger 1 Linieskib paa 84 Kanoner og en Cor det paa 20 Kanoner. (Bl. Td.)
Viborger Samler, 1844-01-29
Skagen, den 22de Januar. Jdag har et sørgelig Ulykkestilfælde rammet Høien eller Gammel-Skagen, idet en Baad derfra med 6 Mand, som havde været ude paa Fiskeri, ved Landingen i svær Braads kantrede paa Revlerne, De 3 Mænd, som alle vare gifte, bleve et Rov for de fraadende Bølger, hvorimod de andre 3 ved hurtig tililende Hjælp bleve lykkelig reddede. (Av. Av.)
Viborger Samler, 1844-01-29
Døde. Kjøbenhavn: Johannes Wilhelm Steinbach, 49 Aar; Konstdreier Elias Johansen, 50 Aar; Brændeviinsbrænder Schmidts Enke, Ane Christine, f. Hoffner, 73 Aar; Christiane Dorthea Lang, f. Jæger, 78 Aar; Amalie Cathrine Mariager, f. Unger, 70 Aar; Johannes Christian Qvist, Jørgen Nielsen, 28 Aar; Malersvend Christian Thuren; Sophie Hansen, f. Weilbye, 38 Aar; Skomagersvend Andreas Ludvig Sandberg, 20 Aar; Arbeidsmand ved Kuldragningen, Jørgen Jensen Haagensen, 46 Aar. - Helsingøer; Toldcontrolleur, Kammerraad Peter Nicolai Johansen og Frue Dorothea Sophie Johansen. - Skivinge: Maren Kirstine Christensen, f. Frederiksen. - Hammer Præstegaard; Anna Emilie Thora Lautrup, 6 Aar. - Assens: Dandse lærer Rudolph David Kolde, 56 Aar. - Aalborg: Christian Theodora Leerhøi, f. Christensen, 78 Aar. Vindblæs. Degnebolig: Kirkesanger og Skolelærer Jens Nielsen KragheDannebrogsmand, 80 3/4 Aar.